पश्चिम बंगालमध्ये विधानसभा निवडणुकांच्या रणधुमाळीला सुरूवात झाली आहे. मुख्य लढत ही तृणमूल काँग्रेस आणि भारतीय जनता पक्षात होणार आहे. यासाठी मुख्यमंत्रीआणि तृणमूल काँग्रेसच्या अध्यक्षा ममता बॅनर्जी पुढील महिन्यात भाजपच्या विरोधात मेळावा घेणार असल्याचे वृत्त आहे. झी 24 तासने हे वृत्त दिले आहे.

या मेळाव्यासाठी ममता बॅनर्जी यांनी भाजप विरोधी पक्षांशी संपर्क साधल्याचेही समजते. यासाठी ममता बॅनर्जी यांनी राष्ट्रवादी काँग्रेसचे अध्यक्ष शरद पवार यांच्याशी फोनवरचर्चा केली.

छत्तीसगडचे मुख्यमंत्री भूपेश बघेल, दिल्लीचे मुख्यमंत्री अरविंद केजरीवाल, पंजाबचे मुख्यमंत्री कॅप्टन अमरिंदर सिंग, राजस्थानचे मुख्यमंत्री अशोक गहलोत आणि द्रमुकचे प्रमुख एम. के. स्टालिन यांनाही ममता बॅनर्जी यांनी संपर्क केल्याचे समजते.

ममता बॅनर्जी यांच्या भाजप विरोधी मेळाव्यात या नेत्यांचाही सहभाग असण्याची शक्यता आहे.

2. परदेशी निधी मिळण्यावरून बँकेचा इशारा, आंदोलक शेतकरी संघटनेची माहिती

पंजाबच्या शेतकऱ्यांच्या आंदोलनात महत्त्वाची भूमिका बजावणाऱ्या एका शेतकरी संघटनेवर परवानगी न घेता परदेशी निधी स्वीकारल्याचा आरोप करण्यात आ... आणखी 4000 वर्णांसाठी लेख सुरू ठेवा:
ला आहे.

भारतीय किसान युनियनचा दिल्लीच्या सीमेवर सुरू असलेल्या शेतकरी आंदोलनात सक्रिय सहभाग आहे. या संघटनेला बँकेने परदेशी निधीसंदर्भात इशारा दिला असून अनिवार्य असलेली नोंदणी प्रक्रिया पूर्ण करण्यास सांगितले आहे. एनडीटिव्हीने हे वृत्त दिले आहे.

दिल्लीच्या सीमेवर शेतकऱ्यांचं आंदोलन सुरू आहे.

संघटनेचे सचिव सुखदेवसिंह कोकरी कलान यांनी सांगितले, पंजाब आणि सिंध बँकेच्या अधिकाऱ्यांनी त्यांना बोलवून फॉरेक्स विभागाच्या एका मेलची माहिती दिली.

गेल्या दोन महिन्यात संघटनेला 8-9 लाख रुपये निधी प्राप्त झाला आहे. यासंदर्भात बँकेच्या अधिकाऱ्यांनी विचारणा केल्याचंही ते म्हणाले.

हा निधी सहसा परदेशात राहणाऱ्या पंजाबी लोकांकडून पाठवला जातो. समाजकार्यासाठी असा निधी पंजाबी लोक देत असतात असंही सुखदेवसिंह कोकरी कलान यांनी स्पष्ट केले.

3. शेतकरी आंदोलनाच्या समर्थनार्थ राज्यातील हजारो शेतकऱ्यांची नाशिक ते हरियाणा वाहन रॅली

दिल्लीच्या सीमेवर सुरू असलेल्या शेतकरी आंदोलनाला पाठिंबा देण्यासाठी महाराष्ट्रातून पाच हजारांहून अधिक शेतकरी सोमवारी (22 डिसेंबर) नाशिक ते दिल्ली वाहन रॅली निघाली आहे. हिंदुस्थान टाईम्सने हे वृत्त दिले आहे.

शेतकरी आंदोलक स्वयंपाकही करतात.

अखिल भारतीय किसान सभा या रॅलीचे उद्घाटन करणार असून राज्यातील 20 जिल्ह्यांतून शेतकरी या रॅलीत सहभागी होणार आहेत.

1,226 किमी प्रवास करत वाहन रॅली राजस्थान-हरयाणा सीमेवर 24 डिसेंबरला पोहचेल.

अखिल भारतीय किसान सभेचे अध्यक्ष अशोक ढवळे यांनी सांगितले, "दिल्लीत जे काही चाललंय ते फक्त पंजाब आणि हरियाणातील शेतकऱ्यांमुळेच आहे, असा प्रचार सरकार करत आहे. या मोर्चात सहभागी होण्यासाठी महाराष्ट्रातील हजारो शेतकरी सुमारे 1300 किलोमीटरचा प्रवास करतील तेव्हा सरकारपर्यंत आमचीही भूमिका स्पष्टपणे पोहचेल."

4. पत्नीने तृणमूल काँग्रेसमध्ये प्रवेश केल्याने भाजप खासदाराचा घटस्फोटाचा इशारा

आपल्या पत्नीने मुख्यमंत्री ममता बॅनर्जी यांच्या तृणमूल काँग्रेसमध्ये प्रवेश केल्यास आपण घटस्फोटासाठी अर्ज करणार असल्याचे भाजपच्या एका खासदाराने सांगितले आहे. टाईम्स ऑफ इंडियाने हे वृत्त दिले आहे.

पश्चिम बंगालमध्ये विधानसभा निवडणुकीचे वारे वाहू लागलेत. सुजाता मंडल-खान यांनी तृणमूल काँग्रेसमध्ये प्रवेश केल्यानंतर त्यांचे पती भाजपचे खासदार सौमित्र खान यांनी जाहीरपणे नाराजी व्यक्त करत राजकारणाने आमचे लग्न मोडले...